open-index/open-wikipedia-markdown huggingface dataset:
சச்சு

**சச்சு** ( Sachu பிறப்பு 1943) *சரஸ்வதி சுந்தரேசன் ஐயர்* என்ற தனது பெயரை ***சச்சு*** என்று திரையுலகிற்காகச் சுருக்கமாக மாற்றி கொண்டார். இவர் பழம்பெரும் தமிழ்த் திரைப்பட நடிகையாவார். இவர் பல்வேறு மொழிகளில் 500 இற்கும் மேற்பட்ட திரைப்படங்களில் நடித்துள்ளார். குணச்சித்திரம், நகைச்சுவை, கதாநாயகி என பல்வேறு கதாபாத்திரங்களில் நடித்துள்ளார். மேலும் தமிழ்த் திரையுலகில் இவர் பல திரைப்படங்களில் நகைச்சுவைக் கதாபாத்திரத்தில் ஏற்று நடித்ததே தமிழக இரசிகர்கள் மனதில் நிலைத்துவிட்டது.

## திரை வாழ்க்கை
* இவர் 1953 இல் பானுமதி நடித்த ராணி என்ற படத்தில் பத்து வயதாக இருக்கும் பொழுதே குழந்தை நட்சத்திரமாக அறிமுகமானார்.
* இவர் 70களில் கொஞ்சம் பெரிய நடிகையாக வளர்ந்த போது தமிழ்த் திரையுலகின் முன்னணி நடிகரான எம்ஜிஆர் அவர்களிடம் கதாநாயகியாக நடிக்க வாய்ப்பு தருமாறு கேட்ட போது நீ கொஞ்சம் முக சாயலில் பத்மினி மற்றும் சரோஜாதேவி முகசாயலில் அழகாக இருந்தாலும் உன் குரல் மழலையின் தாக்கம் அதிகமாக உள்ளது அதாவது குழந்தை போல் உள்ளது என்று கூறிவிட்டார். 
* அதன் பிறகு நீ தற்போது நடிக்கும் நகைச்சுவைக் கதாபாத்திரங்களிலே தொடர்ந்து நடிப்பதில் கவனம் செலுத்து, பிறகு நானே எனது திரைப்படங்களில் கதாநாயகியாக நடிக்க முன்மொழிகிறேன் என்று வாக்குறுதியைத் தந்தார் புரட்சித் தலைவர் எம்ஜிஆர் ஆனால் காலம் சச்சுவை இறுதி வரை தமிழ்த் திரையில் நகைச்சுவைக் கதாநாயகியாகவே காட்டியது. 
* மேலும் சச்சுவை நடிகர் திலகம் சிவாஜி கணேசன் அவர்கள் *சுந்தரேசனின் சுந்தரி* என்று கிண்டலாக அழைப்பார். 
* மேலும் சச்சு தமிழ்த் திரைப்படங்களில் 60–70 காலகட்டத்தில் அன்றைய தமிழ்த் திரையுலக முன்னணிக் கதாநாயகர்களான எம்ஜிஆர், சிவாஜி கணேசன், ஜெய் சங்கர், ரவிச்சந்திரன் ஆகியோர் திரைப்படங்களில் அன்றைய பிரபலமான நகைச்சுவை நடிகர்களான நாகேஷ், தேங்காய் ஸ்ரீனிவாசன், சோ, சுருளி ராஜன், வெண்ணிற ஆடை மூர்த்தி ஆகியோருடன் நடித்துள்ளார்.

## விருதுகளும் பரிந்துரைகளும்
* 1991 இல் தமிழக முதல்வராக இருந்த ஜெ. ஜெயலலிதாவிடம் கலைமாமணி விருது பெற்றார். தியாக பிரம்மா கானா சபா விருதினை எம். எஸ். சுப்புலட்சுமியிடம் பெற்றார். 2012 இல் சென்னை ஸ்ரீ கிருஷ்ணா கானா சபா நாடக சூடாமணி விருது கொடுத்தது.
* அதே போல் துணைவன் திரைப்படத்தில் *இடுப்புவலி பாமா*வாக நடித்ததைக் கண்டு இரசிகர்களிடையே பெரும் வரவேற்பைப் பெற்றது.

## திரை வரலாறு
* ராணி — முதல் படம்
* சொர்க்க வாசல்
* தேவதாசு
* மாயா பஜார்
* ஷியாமலா
* வீரத் திருமகன்
* பாமா விஜயம்
* ஔவையார்
* அவன் தான் மனிதன்
* தீபம்
* சொர்க்கம்
* காதலிக்க நேரமில்லை
* திக்கு தெரியாத காட்டில்
* ஊட்டி வரை உறவு
* எல்லாம் உன் கைராசி
* சொல்ல துடிக்குது மனசு
* மனசுக்குள் மத்தாப்பு
* ஊருக்கு ஒரு பிள்ளை
* நாங்கள்
* அவதாரம்
* சு சுந்தரி
* டாடா பிர்லா
* கலை அரசி
* தர்மயுத்தம்
* பிரியங்கா (திரைப்படம்)
* ஊமை விழிகள்
* உனக்காக எல்லாம் உனக்காக
* சங்கர் தாதா ஜின்தாபாத்
* அந்தாம் படை
* பிரியசகி
* சம்திங் சம்திங் உனக்கும் எனக்கும்
* சாது மிரண்டா
* ஆட்டநாயகன்
* கௌரவர்கள்
* தில்லு முல்லு
* நையாண்டி

## சின்ன திரை
* நந்தினி

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:தமிழ்த் திரைப்பட நகைச்சுவை நடிகைகள்
பகுப்பு:கலைமாமணி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட குணச்சித்திர நடிகைகள்
பகுப்பு:இந்தியத் திரைப்பட நடிகைகள்
காளிப்பட்டி கந்தசாமி கோயில்

**காளிப்பட்டி கந்தசாமி கோயில்** (*Kalipatti Kandaswamy Temple*) தமிழ்நாட்டில் நாமக்கல் மாவட்டம், காளிப்பட்டி என்னும் ஊரில் அமைந்துள்ள ஒரு முருகன் கோயிலாகும்.

## வரலாறு
காளிப்பட்டி கந்தசாமி கோயில் 300 ஆண்டுகளுக்கு முற்பட்ட கோயிலாகும். இக்கோயிலுக்குத் தலவரலாறு உண்டு.

## கோயில் அமைப்பு
இக்கோயிலில் கந்தசாமி சன்னதியும், இராஜகணபதி,இடும்பன்,  சனீஸ்வரர், வேலாயுதசாமி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

## பூசைகள்
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. தை மாதம் முக்கிய திருவிழா நடைபெறுகிறது. ஐப்பசி மாதம் திருவிழா நடைபெறுகிறது. ஆண்டுதோறும் இங்கு நடக்கும் தைப்பூச தேரோட்டம் மிகவும் பிரசித்தி பெற்றது. பொங்கல் வழிபாடு, உருளுதண்டம், காவடியாட்டம், கரகாட்டம், குறவன் குறத்தி, கும்மிப்பாட்டு என்று பாரம்பரியங்கள் கலந்த பல நிகழ்ச்சிகள் நடைபெறும்.

## மேற்கோள்கள்

## புற இணைப்புகள்
*தைப்பூசம்: காளிப்பட்டி கந்தசாமி கோயில் தேரோட்டம் -தினமணி, நாள்: ஜனவரி 18, 2014.

பகுப்பு:நாமக்கல் மாவட்டத்திலுள்ள முருகன் கோயில்கள்
டேனியல் பாலாஜி

**டேனியல் பாலாஜி** (*Daniel Balaji*) எனப்படும் டி. சி. பாலாஜி (2 திசம்பர் 1975 – 29 மார்ச் 2024), இவரது மேடைப் பெயரான டேனியல் பாலாஜி என்பதன் மூலம் நன்கு அறியப்பட்ட ஒரு தென்னிந்திய நடிகர் ஆவார். இவர் முக்கியமாகத் தமிழ், மலையாளத் திரைப்படங்களில் பணியாற்றினார்.

## இளமை
பாலாஜி தெலுங்குத் தந்தைக்கும் தமிழ்த் தாய்க்கும் மகனாக சென்னையில் பிறந்தார். சென்னை தரமணியில் உள்ள திரைப்பட நிறுவனத்தில் திரைப்படத் தயாரிப்பு படிப்பினைப் படித்தார். இவரது மாமா கன்னடத் திரைப்பட இயக்குநர் சித்தலிங்கய்யா; தமிழ் நடிகர் முரளியின் தந்தை. இவரது மருமகன் அதர்வா, பாணா காத்தாடி படத்தில் அறிமுகமானவர்.

## இறப்பு
டேனியல் பாலாஜி மாரடைப்பு காரணமாக தனது 48 வயதில் காலமானார்.

## திரை வரலாறு

## மேற்கோள்கள்

## வெளி இணைப்புகள்
* 

பகுப்பு:1975 பிறப்புகள்
பகுப்பு:2024 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
தாமன் மாவட்டம்

**தமன் மாவட்டம்**, இந்தியாவின் ஒன்றியப் பகுதியானதாத்ரா & நகர் ஹவேலி மற்றும் தாமன் & தியூவில் உள்ளது. இதன் தலைமையிடம் தமன் நகரத்தில் உள்ளது. இது தவறுதலாக டாமன் மாவட்டம் என்றும் அழைக்கப்படும். இது 72 சதுர கி.மீ பரப்பளவைக் கொண்டது. . இங்கு இரண்டு லட்சம் பேர் வசிக்கின்றனர்.
மும்பையில் இருந்து 169 கி.மீ தொலைவில் உள்ளது. இங்கு தமன் கங்கை ஆறு பாய்கிறது.

## அரசியல்
இந்த மாவட்டம் தமன் தியூ மக்களவைத் தொகுதிக்கு உட்பட்டது.

## உட்பிரிவுகள்
இந்த மாவட்டம் தமன் வட்டம் என்ற ஒரே உட்பிரிவைக் கொண்டுள்ளது.
இந்த மாவட்டத்தில் கீழ்க்காணும் ஊர்கள் உள்ளன.
*தமன் நகரம்
*பம்தி
*பீம்போர்
*டாபேல்
*தமண்வாடா
*தேவா பார்டி
*தேவகா
*தோலர்
*துணேதா
*ஜாம்போர்
*ஜானிவாங்கட்
*கச்சீகாம்
*கடையா
*மகர்வாடா
*மர்வாடா
*நாயலா பார்டி
*பாலஹித்
*பரியாரி
*ரீங்கண்வாடா
*தாணா பார்டி
*வர்குண்ட்
*ஜரி
## இதனையும் காண்க
* தியூ மாவட்டம் 
* தாத்ரா மற்றும் நகர் அவேலி மாவட்டம்
* தாத்ரா & நகர் ஹவேலி மற்றும் தாமன் & தியூ

## மூலங்கள்

## இணைப்புகள்
*மாவட்ட அரசின் இணையதளம்

பகுப்பு:தமன் மற்றும் தியூ மாவட்டங்கள்
பகுப்பு:தமன் மாவட்டம்
பகுப்பு:தமன் தியூ
தேவதையைக் கண்டேன்

***தேவதையை கண்டேன்*** (*Devathaiyai Kanden*) 2005ல் வெளிவந்த தமிழ்த் திரைப்படமாகும். இதனை பூபதி பாண்டியன் இயக்கியிருந்தார். தனுஷ் (நடிகர்), சிறீதேவி விஜயகுமார், குணால், கருணாஸ், சத்யன் சிவக்குமார், மயில்சாமி, நாசர் (நடிகர்), தலைவாசல் விஜய் ஆகியோர் முக்கிய கதாப்பாத்திரத்தில் நடித்திருந்தனர்.

## கதை

## ஆதாரம்

பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பூபதி பாண்டியன்

**பூபதி பாண்டியன்** தமிழகத் திரைப்படத்துறை இயக்குனராவார்..

## பணி
பூபதி பாண்டியன் இயக்குநர் சுந்தர். சியிடம் உதவி இயக்குநராக பணியாற்றிவர். வின்னர், கிரி ஆகிய படங்களுக்கு வசனகர்த்தாக பணியாற்றியுள்ளார்.

## படங்கள்
### இயக்குநராக

### வசனம்

* *[[வின்னர்]]*
* *[[கிரி]]*

## ஆதாரம்

## வெளி இணைப்பு
* 

பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைக்கதை எழுத்தாளர்கள்
சேர் கோணம்

**சேர் கோணம்** (Contact angle) என்பது நீர்மத்தின் பரப்பு ஒரு பொருளுடன் தொடர்பு கொண்டால் தொடு புள்ளியில் பரப்பு சற்று வளைந்திருக்கும். நீர்மத்தின் தொடு கோட்டிற்கும் நீர்மத்திலுள்ள திண்மப் பொருளின் பரப்பிற்கும் இடைப்பட்ட கோணம் *சேர் கோணம்* எனப்படும்.

பகுப்பு:கோணங்கள்
பகுப்பு:திண்மப்பொருள் இயற்பியல்
ஈர்ப்புப் புலம்

**ஈர்ப்புப் புலம்** (Gravitational field) என்பது இரு திணிவுகள் ஒரு குறிப்பிட்ட தொலைவினால் பிரிக்கப்பட்டுள்ளபோது, ஒன்று மற்றொன்றின் மீது ஈர்ப்பியல் விசையைச் செயல்படுத்துகின்றது. இதனைத் தொலைவியல் செயல் (action at a distance) என்கிறோம். அவை, ஒன்றையொன்று தொடாமல் இருப்பினும், இந்த இடைவினையாது (ஒரு விசை தொமிற்படும்) நிகழும். இந்த இடைவினையைப் புலம் எனலாம். ஒரு புள்ளியில் வைக்கப்பட்ட துகள் அல்லது பொருள் அதனைச் சுற்றி ஈர்ப்பை ஏற்படுத்திக் கொள்ளும் இடத்தை *ஈர்ப்புப் புலம்* என்கிறோம். வேறொரு துகளை இப்புலத்தினுள் கொண்டு வந்தால், அதில் ஈர்ப்பியல் கவர்ச்சி விசையை ஏற்படுத்தப்படும்.

இவ் ஈர்ப்பு விசையை பின்வரும் தொடர்பு மூலம் கணிக்கலாம்

:F=G\frac{m_1 m_2}{R^2},

இங்கு G — ஈர்ப்பியல் மாறிலி, அண்ணளவாக 6.67×10−11&nbsp;N·(m/kg)2, R — புள்ளிகளுக்கிடையேயான தூரம்.

## மேற்கோள்கள்

பகுப்பு:வானியல்
பகுப்பு:பொதுச் சார்புக் கோட்பாடு
பகுப்பு:ஈர்ப்பு விசை
ஈர்ப்பு அழுத்தம்

**ஈர்ப்பு அழுத்தம்** (Gravitational potential) என்பது ஈர்ப்புப் புலத்திற்கு எதிராக, ஒரு புள்ளியிலிருந்து தொலைவிற்கு ஓர் அலகு நிறையுள்ள பொருளை நகர்த்தும் போது செய்யப்படும் வேலையின் அளவு, அப்புள்ளியில் *ஈர்ப்பு அழுத்தம்* என வரையறுக்கப்படுகிறது. இது ஒரு எண்மதிப்பும் திசையும் கொண்ட அளவு ஆகும். இதனுடைய அலகு **நியூட்டன் மீட்டர் கிலோகிராம் <sup>−1</sup>** (Nmkg−1) ஆகும்.ஒரு பொருளை ***தூக்கு வதற்கு*** செய்யும் வேலை. 

## மேற்கோள்கள்

பகுப்பு:இயற்பியல்
பகுப்பு:ஈர்ப்பு விசை
திண்மப் பொருள்

**திண்மப் பொருள்** (Rigid body) என்பது புறவிசைகள் செயல்படும்போது பொருள் ஒன்று, தனது வடிவத்தில் அல்லது பருமனில் மாற்றமடையாமல் இருக்கும் பொருள் ஆகும். விசையின் மதிப்பு அதிகமாக இருந்தாலும் அந்த விசை செயல்படும் பொருளின் வடிவத்திலோ அதாவது அப்பொருளிலுள்ள இரு துகள்களின் இடையே உள்ள தொலைவு மாறாமல் இருக்கும். 
நடைமுறையில் எந்தப் பொருள்களும் முழுமையான திண்மப் பொருட்கள் அல்ல. புறவிசைகள் செயல்படும்போது, எல்லாப் பொருள்களும் மிகச் சிறிய அளவாவது உருவமாற்றம் அடையும். அம்மாற்றமானது புறக்கணிக்கத்தக்க அளவில் மிகச் சிறியதாக இருக்கும் பொருட்கள் *திண்மப் பொருட்கள்* என அழைக்கப்படுகின்றன.

## மேற்கோள்கள்

பகுப்பு:இயற்பியல்
விண்மீன் கொத்துகள்

**விண்மீன்** **கொத்துகள் / விண்மீன் கொத்தணிகள்** (Star clusters) என்பது விண்மீன் தொகுதியைக் குறிக்கின்றது. இவற்றை **விண்மீன் மேகங்கள்** (star clouds) என்றும் அழைப்பர். பரிமாற்று ஈர்ப்பு விசையின் காரணமாக, பேரடையிலுள்ள விண்மீன்கள் ஒன்றிணைந்து கூட்டமாக உள்ளதை *விண்மீன் கொத்துகள்* எனலாம். விண்மீன் கொத்தானது பேரடையின் ஒன்றிணைந்த அமைப்பாகவே இயங்குகிறது. 100 முதல் 1000 விண்மீன்கள் இருக்கும் கூட்டத்தைத் *பேரடை விண்மீன் கொத்து* (Galactic star Cluster) எனலாம். 10,000 விண்மீன்கள் இருக்கும் கூட்டம் *கோளக விண்மீன் கொத்து* (Globular star  cluster) எனப்படும்.
ஐக்கிய அமெரிக்க ஆடவர் தேசிய காற்பந்து அணி

**ஐக்கிய அமெரிக்க ஆடவர்  தேசிய சங்கக் காற்பந்து அணி**, பன்னாட்டு சங்கக் காற்பந்தாட்டங்களில் (சாக்கர்) அமெரிக்க ஐக்கிய நாடு சார்பாக விளையாடும் தேசிய அணியாகும். இதனை  ஐக்கிய அமெரிக்க சங்கக் காற்பந்துக் கூட்டமைப்பு மேலாண்மை செய்கிறது.  வட, மத்திய அமெரிக்க மற்றும் கரீபியன் கால்பந்துக் கூட்டமைப்புப் போட்டிகளில் பங்கேற்கிறது.  பிஃபா உலகத் தரவரிசையில் 13வதாகவும் , உலகக் காற்பந்து எலோத்  தரவரிசையில் 12வதாகவும் விளங்குகிறது.  கடைசி ஆறு உலகக்கோப்பை காற்பந்துகளில் பங்கேற்றுள்ள அமெரிக்கா  1994ஆம் ஆண்டு போட்டிகளை ஏற்று நடத்தியுள்ளது.

## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:ஐக்கிய அமெரிக்காவில் விளையாட்டு
சிங்கிஸ் ஐத்மாத்தவ்

**சிங்கிஸ் அயித்மாத்தொவ்** () (12 திசம்பர் 1928 – 10 சூன் 2008) ரஷ்ய மற்றும் கிர்கிஸ் ஆகிய இரண்டு‍ மொழிகளிலும் சிறந்த எழுத்தாளர். கிர்கிஸ்தான் இலக்கியத்தில் நன்கறியப்பட்ட நபர் ஆவார். இவரின் குறிப்பிடத்தக்க புதினங்கள் முதல் ஆசிரியர், குல்சாரி, ஜமீலா, சிகப்பு துண்டு அணிந்த என் சிறிய லின்டன் மரம், வெள்ளைக் கப்பல், அன்னை வயல்  ஆகும் இவரின் பல புதினங்கள் உலகின் ஐம்பதுக்கும் மிகுதியான மொழிகளில் மொழிபெயற்கப்பட்டுள்ளன. பல புதினங்கள் திரைப்படமாகவும் எடுக்கப்பட்டுள்ளது. இவரின் அன்னை வயல் என்ற குறுநாவல் தமிழில் பூ. சோமசுந்தரத்தால் மொழிபெயர்கப்பட்டு 1966 இல் முதல் பதிப்பாகவும், 1985 இரண்டாம் பதிப்பாகவும் ராதுகா பதிப்பகத்தால் வெளியிடப்பட்டுள்ளது.

## மேற்கோள்கள்

பகுப்பு:சோவியத் எழுத்தாளர்கள்
பகுப்பு:இலக்கியம்
பகுப்பு:கிர்கிசுத்தான் எழுத்தாளர்கள்
பகுப்பு:1928 பிறப்புகள்
பகுப்பு:2008 இறப்புகள்
பகுப்பு:லெனின் பரிசு பெற்றவர்கள்
சிட்னி துடுப்பாட்ட அரங்கம்

**சிட்னி துடுப்பாட்ட அரங்கம்** ஆஸ்திரேலியாவின் சிட்னி நகரில் உள்ள உலகின் மிக பெரிய துடுப்பாட்ட விளையாட்டுத் திடல் ஆகும் ஆகும். இதில் பல பன்னாட்டுப் போட்டிகள் நடைபெற்றுள்ளன. இந்த அரங்கில் ரக்பி, ஆஸ்திரேலிய கால்பந்துப் போட்டி மற்றும் பல போட்டிகளும் நடைபெறுகின்றன. இது நியூ சவுத் வேல்ஸ் அணிக்கு சொந்தமான விளையாட்டரங்கம் ஆகும். இது எஸ்சிஜி டிரஸ்ட்டினால் கவனிக்கப்படுகிறது.

## வரலாறு
1811 ஆம் ஆண்டு நியூ சவுத் வேல்சின் ஆளுநர் லாச்லன் மச்கோரி இரண்டாம் சிட்னி என்ற ஒரு இடத்தை உருவாக்கினர். அது ஒன்று அரை மைல் அகலமும் ஆக்ஸ்போட் தெருவை தெற்கிலும் ரண்ட்விக் ரேஸ் கோர்ஸை வடக்கிலும் கொண்டிருந்தது. இது 1850 ஆண்டுவாக்கில் குப்பை போடும் இடமாக  இருந்தது. இதை விளையாட்டிற்குப் பயன்படுத்தவில்லை. பின்பு இரண்டாம் சிட்னியின் தெற்கு பகுதியான விக்டோரியா பரக்க்ஸ் ஆங்கிலேய ராணுவத்திற்குப் பரிசாகக் கொடுத்தனர். அதை ஆங்கிலேயர்கள் புல்வெளி தோட்டம் போல் பயன்படுத்தினர். மற்றும் அதை ராணுவ வீரர்கள் விளையாடும் கிரிக்கெட் மைதானமாக வைத்தனர். இரு ஆண்டுகளுக்குப் பின்பு, விக்டோரியா பரக்க்ஸ் ஒரு அணியை உருவாக்கினார். அதற்கு கேரிசன் அணி என்று பெயர் வைத்தார். அதன் பின் விளையாட்டுத் திடலை கேரிசன் விளையாட்டுத் திடல் என்று அழைத்தனர். இந்த விளையாட்டுத் திடலை பெப்ருவரி 1854 இல் திறந்தனர்.

## வெளி இணைப்புகள்

* SCG Trust Homepage 
* Google Maps satellite image of SCG

## மேற்கோள்கள்

பகுப்பு:சிட்னி
பகுப்பு:ஆத்திரேலியத் துடுப்பாட்டத் திடல்கள்
பகுப்பு:ஆத்திரேலிய விளையாட்டரங்குகள்
காஞ்சனா 2

**முனி 3 : கங்கா** 2014ம் ஆண்டு திரைக்கு வந்த தமிழ் நகைச்சுவை திகில் திரைப்படம். ராகவா லாரன்ஸ் இந்தத் திரைப்படத்தை எழுதி இயக்கயுள்ளார் மற்றும் கதாநாயகனாகவும் நடித்துள்ளார். இந்த திரைப்படத்தில் தெலுங்குத் திரைப்படத் தயாரிப்பாளர் பெல்லம்கொண்ட சுரேஷ் தயாரித்துள்ளார். இந்தத் திரைப்படம் முனி திரைப்பட வரிசையில் மூன்றாம் பாகம் ஆகும். இந்த திரைப்படத்தில் ராகவா லாரன்ஸ், டாப்ஸி, நித்யா மேனன்,  கோவை சரளா மற்றும் பல நடிகர்கள் நடிக்கின்றனர்.

## நடிகர்கள்
*ராகவா லாரன்ஸ் (இரட்டை வேடம், ராகவா/சிவா)
*டாப்ஸி  (நந்தினி)
*நித்யா மேனன்  (கங்கா)
*கோவை சரளா  (ராகவனின் அம்மா)
*ரேணுகா  (நந்தினியின் அண்ணி)
*ஜெயபிரகாஷ்  (மருது)
*ஸ்ரீமன்  (டாக்டர் பிரசாத்)
*ஜாங்கிரி மதுமிதா  (ஐஸ்வர்யா பாண்டுரங்கன்)
*மயில்சாமி  (வாட்ச்மேன்)
*பாண்டு  (டாக்டர் பாண்டுரங்கன் - மனநல மருத்துவர்/ஐஸ்வர்யாவின் தந்தை)
*மனோபாலா  (அர்னால்டு)
*பானு சந்தர்  (சந்துரு)
*சாம்ஸ்  (அரவிந்தசாமி)
*பூஜா ராமச்சந்திரன்  (பூஜா)
*சுஹாசினி மணிரத்னம்  (கிரீன் தொலைக்காட்சியின் தலைவர்)
*'பாய்ஸ்' ராஜன்  (24 தொலைக்காட்சியின் இயக்குநர்)
*முத்துக்காளை  (பிணவறை தொழிலாளி)
*நெல்லை சிவா  (பிணவறை தொழிலாளி)
*மொட்டை ராஜேந்திரன் (மருதுவின் தம்பி)
*மதி (சர்ச் பாதிரியார்) 
*ஜனனி பாலசுப்பிரமணியம்
*விஜய் டிவி ராமர் ('சில்லாட்ட' பாடலில் கௌரவ தோற்றம்)
*எல்விஸ் லாரன்ஸ் ('சில்லாட்ட' பாடலில் கௌரவ தோற்றம்)
*அமரர் வினு சக்ரவர்த்தி (ராகவா தந்தை புகைப்படமாக)

## வெளி இணைப்புகள்
* 

http://www.cinewoodz.com/2015/04/17/movie-review-kanchana-2-tamil-review  | காஞ்சனா 2 – திரை விமர்சனம் - CineWoodz--111.50.240.47 19:05, 25 ஏப்ரல் 2015 (UTC)

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:முனி திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:தமிழ் திகிற் திரைப்படங்கள்
பகுப்பு:பழிவாங்குதல் குறித்தான தமிழ் திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:சி. சத்யா இசையமைத்த தமிழ்த் திரைப்படங்கள்
பகுப்பு:ராகவா லாரன்ஸ் இயக்கிய திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:ராகவா லாரன்ஸ் நடித்த திரைப்படங்கள்
கௌதமி

**கௌதமி** (பிறப்பு:2 சூலை 1965)  இந்தியத் திரைப்பட நடிகையாவார். இவர் தமிழ், தெலுங்கு, மலையாளம், இந்தி, கன்னடம் உள்ளிட்ட பல்வேறு மொழித் திரைப்படங்களில் நடித்துள்ளார். தொலைக்காட்சித் தொகுப்பாளர், ஆடை வடிவமைப்பாளர், தொலைக்காட்சி நாடக நடிகை, தொலைக்காட்சி நிகழ்ச்சி நடுவர் என பல்வேறு துறைகளில் வேலை செய்துள்ளார்.

## வாழ்க்கைக் குறிப்பு
ஆந்திராவின் ஸ்ரீகாகுளம் மாவட்டத்தில் சேஷகிரி ராவ் -  வசுந்தரா தேவி இணையரின் மகளாக 2 ஜூலை 1965ஆம் நாள் பிறந்தார்.

## அரசியல் வாழ்க்கை
### பாஜக (1997 - 2023)
1997 முதல் பாஜக உறுப்பினராக இருக்கும் கௌதமி அக்கட்சியின் இளைஞர் அணியின் துணைத் தலைவராகவும் இருந்தார். 1997ஆம் ஆண்டு அத்வானி முன்னிலையில் பாஜகவில் இணைந்த கௌதமி அடல் பிகாரி வாஜ்பாய் அவர்களுக்காக தமிழ்நாடு, ஆந்திரா, கர்நாடக மாநிலங்களில் பிரச்சாரம் செய்தார். தனது மகள் பிறந்ததற்கு பின் சில காலம் அரசியலை விட்டு ஒதுங்கி இருந்த கௌதமி, 2017 ஆம் ஆண்டு மீண்டும் பாஜகவுக்கு திரும்பினார். 2021 தமிழக சட்டமன்றத் தேர்தலில் ராஜபாளையம் தொகுதி பாஜக பொறுப்பாளராக இருந்தார். On 23 அக்டோபர் 2023 அன்று, தனது சொத்துக்களை பறித்த நபருக்கு பாஜகவின் மூத்த தலைவர்கள் உதவுவதாக குற்றம் சாட்டி அக்கட்சியில் இருந்து விலகினார் கௌதமி.

### அஇஅதிமுக (2024 முதல்)
14 பிப்ரவரி 2024, பொதுச்செயலாளர்  எடப்பாடி பழனிசாமி முன்னிலையில் அதிமுகவில் இணைந்தார். 21 அக்டோபர் 2024 அன்று, அதிமுகவின் கொள்கை பரப்பு துணைச் செயலாளராக நியமிக்கப்பட்டார்.

## நடித்த தமிழ்த் திரைப்படங்கள்
* ரிக்சா மாமா
* பணக்காரன்
* குரு சிஷ்யன்
* அபூர்வ சகோதரர்கள்
* ராஜா சின்ன ரோஜா
* ராஜா கைய வச்சா
* ருத்ரா
* தேவர் மகன்
* நம்மவர்

## விருதுகள்
* 1990 – தமிழ்நாடு மாநில திரைப்பட விருது சிறப்பு பரிசு - **நம்ம ஊரு பூவாத்தா**
* 1991 – சிறந்த நடிகைக்கான பிலிம்பேர் விருது - தமிழ் - *[[நீ பாதி நான் பாதி]]*
* 1991 – சினிமா எக்ஸ்பிரஸ் விருதுகள் - சிறந்த தமிழ் நடிகை- *[[நீ பாதி நான் பாதி]]*
* 2009 – விஜய் விருதுகள் (சிறந்த ஆடையமைப்பாளர்) - *[[தசாவதாரம் (2008 திரைப்படம்)]]*

## தொலைக்காட்சித் தொடர்கள்

* இந்திரா (கலைஞர் தொலைக்காட்சி) - இந்திரா 
* அபிராமி (கலைஞர் தொலைக்காட்சி) - அபிராமி/சரண்யா/நந்தா

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1968 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
பகுப்பு:மேற்குக் கோதாவரி மாவட்ட மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
ஆண்டோனி

**ஆண்டோனி** தமிழ்த் திரைப்படத்துறை படத்தொகுப்பாளராவார் இவர் இருபதுக்கும் மேற்பட்ட தமிழ், மலையாளம், மற்றும் தெலுங்கு திரைப்படங்களில் பணியாற்றியுள்ளார்.

## திரைப்பட வரலாறு

## ஆதாரம்

## வெளி இணைப்புகள்
* 

பகுப்பு:இந்திய திரைப்பட நடிகர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தென் இந்தியாவில் பிலிம்பேர் விருது வென்றோர்
பகுப்பு:தமிழ்த் திரைப்படத் தொகுப்பாளர்கள்
பகுப்பு:இந்தியத் திரைப்படத் தொகுப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்படத் தொகுப்பாளர்கள்
மழை (திரைப்படம்)

***மழை*** 2005ல் வெளிவந்த தமிழ்த் திரைப்படமாகும். இதனை ராஜ்குமார் இயக்கியிருந்தார். ஜெயம் ரவி, சிரேயா சரண், ராகுல் தேவ், வடிவேலு (நடிகர்), கலாபவன் மணி, அம்பிகா, சார்லி, வெங்கட் பிரபு ஆகியோர் முக்கிய கதாப்பாத்திரத்தில் நடித்திருந்தனர். தேவி ஸ்ரீ பிரசாத் இசையமைத்திருந்தார்.

## கதை

## நடிகர்கள்

## வெளி இணைப்புகள்
* 

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:சிரேயா சரன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
இரியோ டி செனீரோ (மாநிலம்)

**இரியோ டி செனீரோ** (Rio de Janeiro) பிரேசிலின் 26 மாநிலங்களில் ஒன்றாகும். இதன் தலைநகரம்  இரியோ டி செனீரோ ஆகும்.

இரியோ டி செனீரோ மாநிலம் பிரேசிலின் தென்கிழக்கு மண்டலத்தில் அமைந்துள்ளது.இதன் எல்லைகளாக மினாசு செராய்சு, எசுபிரிட்தோ சான்தோ மற்றும் சாவோ பாவுலோ போன்ற மாநிலங்களும் அத்திலாந்திக்குப் பெருங்கடலும் அமைந்துள்ளன. இந்த மாநிலத்தின் பரப்பளவு   ஆகும்.

இந்த  மாநிலத்தின் மிகப்பெரும் நகரங்களாக இரியோ டி செனீரோ, சாவோ கோன்சலோ, டுக்கெ டி காக்சியசு, நோவா இக்வாசோ, பெல்போர்டு ரோக்சோ, நித்தேராய், சாவோ ஜோவோ டி மெரிட்டி, கேம்போசு டோசு கோய்டகசெசு, பெட்ரோபோலிசு, வோல்ட்டா ரெடொன்டா, மாஜ்ஜெ, இட்டாபோராய், மெக்காய், மெசுகுயிட்டா, காபோ பிரியோ, நோவா பிரிபுர்கொ, அங்க்ரா தோசு ரெயிசு மற்றும் பர்ரா மன்சா ஆகிய நகரங்கள் உள்ளன.

இந்த மாநிலம் பிரேசிலின் மிகச்சிறிய மாநிலங்களில் ஒன்றாகவும் தென்கிழக்கு மண்டலத்தில் மிகச்சிறிய மாநிலமாகவும் உள்ளது. இருப்பினும் பிரேசிலின் மிகப் பெரும் மக்கள்தொகை கொண்ட மாநிலங்களில் மூன்றாவதாக உள்ளது. 2011 கணக்கெடுப்பின்படி 16 மில்லியன் மக்கள் இங்கு வாழ்கின்றனர். நாட்டில் மிகவும் நீளமான கடற்கரை உள்ள மூன்றாவது மாநிலமாக அமைந்துள்ளது.

## மேற்சான்றுகள்

## வெளி இணைப்புகள்

*அலுவல்முறை வலைத்தளம்  
*மாநில நீதித்துறை  
*மாநில சட்டமன்றம் 
*மாநிலப் பல்கலைக்கழகம் /
*வடக்கு மாநில பல்கலைக்கழகம் 
*மாநில வழக்குரைஞர் அலுவலகம் 
*மாநில உள்துறை பாதுகாப்பு  
*மாநில இராணுவக் காவல்துறை  
*மாநில காவல்துறை  

பகுப்பு:பிரேசிலின் மாநிலங்கள்
மேக்னா நாயுடு

**மேக்னா நாயுடு** இந்தியத் திரைப்படத்துறை நடிகராவார். தமிழ், தெலுங்கு, மலையாளம், பெங்காலி, கன்னடம் மற்றும் இந்தி ஆகிய மொழித்திரைப்படங்களில் நடித்துள்ளார்.

## வரலாறு
ஆந்திராவில், விஜயவாடா நகரில் செப்டம்பர் 19ல் மேக்னா நாயுடு பிறந்தார். இவரின் தந்தை எத்திராஜ் ஏர் இந்தியாவில் பணியாற்றினார். தாய் டென்னிசு பயிற்சியாளராக பணியாற்றினார். இவருக்கு சோனா என்னும் தங்கையும் உள்ளார்.

## திரைப்பட வரலாறு

## ஆதாரம்
 
## வெளி இணைப்புகள்
* 
* 

பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1980 பிறப்புகள்
பகுப்பு:1982 பிறப்புகள்
ஜாம்பவான் (திரைப்படம்)

***ஜாம்பவான்*** (*Jambhavan*) எனும் திரைப்படம் 2006ல் வெளிவந்த தமிழ் திரைப்படமாகும். இத்திரைப்படத்தினை நந்தகுமார் இயக்கியிருந்தார். இதில் பிரசாந்த், மீரா சோப்ரா, மேக்னா நாயுடு, விவேக், பெப்சி விஜயன் மற்றும் விஜயகுமார் ஆகியோர் நடித்திருந்தனர்.

## கதை

*நடிகர்கள் : பிரசாந்த், நிலா, மேக்னா நாயுடு, விவேக், பெப்சி விஜயன், விஜயகுமார்
*இயக்கம் : நந்தக்குமார்
*ஒளிப்பதிவு: ஆர்.டி ராஜசேகர்
*படத்தொகுப்பு: சுரேஷ் யூஆர்எஸ்
*தயாரிப்பு : ராஜலட்சுமி
*இசை: பரத்வராஜ்

## இவற்றையும் காண்க
*ஜாம்பவந்தன் - இந்து தொன்மவியல் கதை மாந்தர்

## ஆதாரம்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
விக்ரமகுடு

***விக்ரமகுடு*** 2006ல் வெளிவந்த ஆந்திர திரைப்படமாகும். இத்திரைப்படத்தினை இராஜமௌலி. இயக்கியிருந்தார். இத்திரைப்படத்தில் ரவி தேஜா, அனுசுக்கா செட்டி ஆகியோர் நடித்திருந்தனர். அத்தோடு இத்திரைப்படத்திற்கு  கீரவாணி எனும் இசையமைப்பாளர் இசையமைத்திருந்தார்.

இத்திரைப்படம் தமிழில் ''சிறுத்தை (திரைப்படம்)' என வெளிவந்தது.

## நடிகர்கள்

* ரவி தேஜா - அத்ளி சத்ரி பாபு - விக்ரம் சிங் ராத்தோட்
* அனுசுக்கா செட்டி (நடிகை) - நீராஜ கௌதமி
* பிரம்மானந்தம் - 
* சோதிகா - திருமதி ராத்தோட்
* வினீத் குமார் 
* அஜய் 
* ராஜீவ் கனகாலா
* ருத்திகா
* அமித் குமார்
* ரகு பாபு 
* ஜெய பிரகாசு ரெட்டி 
* பேபி நேகா 
* பிரகாஷ் ராஜ் 
* மேக்னா நாயுடு

## இவற்றையும் காண்க

## ஆதாரம்

## வெளி இணைப்புகள்
* 

பகுப்பு:2006 தெலுங்குத் திரைப்படங்கள்
பகுப்பு:இராஜமௌலி இயக்கிய திரைப்படங்கள்
பகுப்பு:இந்தியத் தெலுங்குத் திரைப்படங்கள்
இமான் அண்ணாச்சி

**இமான் அண்ணாச்சி** தமிழ் நகைச்சுவை நடிகரும், தொலைக்காட்சி நிகழ்ச்சி தொகுப்பாளரும் ஆவார். இவர் சொல்லுங்கண்ணே சொல்லுங்க, குட்டிச் சுட்டிஸ் போன்ற சன் தொலைக்காட்சி நிகழ்ச்சிகளில் பங்களித்து வருகிறார்.

## வாழ்க்கை வரலாறு
மக்கள் தொலைக்காட்சியில் "சொல்லுங்கண்ணே சொல்லுங்க" என்ற நிகழ்ச்சியின் தொகுப்பாளராகப் பணியாற்றினார். அதே பெயரில் சன் தொலைக்காட்சியில் நிகழ்ச்சியைத் தொடர்ந்தார். உடன் குட்டிச் சுட்டிஸ் என்ற குழந்தைகளுக்கான நிகழ்ச்சியிலும் பணியாற்றினார்.

2006இல் சென்னை காதல் திரைப்படத்தின் மூலம் தமிழ் திரையுலகில் நடிகரானார். மரியான், நையாண்டி (திரைப்படம்) போன்ற தனுஷின் திரைப்படங்களில் நகைச்சுவை நடிகராக நடித்திருந்தார்.

## திரை வரலாறு

### குறும்படம்
**பிளீஸ் குளோஸ் த டோர்*

## வெளியிணைப்புகள்
* ''பிளீஸ் குளோஸ் த டோர்''

## மேற்கோள்கள்

பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாடு தொலைக்காட்சி நபர்கள்
பகுப்பு:1968 பிறப்புகள்
பகுப்பு:பிக் பாஸ் தமிழ் போட்டியாளர்கள்
கால்நடைகளின் வயதைக் கண்டறிதல்

கால்நடைகளின் வயதிற்கேற்ப பற்களின் எண்ணிக்கை மற்றும் தரம் மாறுபடும். கால்நடைகளுக்கு தற்காலிகப் பற்கள் மற்றும் நிரந்தரப் பற்கள் என இரண்டு வகையான பற்கள் உண்டு. தற்காலிகப் பற்கள் கால்நடைகள் பிறக்கும் போதே காணப்படும். கால்நடைகளின் வயதைக் கணிக்க அவற்றின் கீழ்த்தாடையின் வெட்டுப் பற்களை ஆய்வு செய்ய வேண்டும்.

## வயது
இரண்டரை வயது= ஒரு ஜோடி வெட்டுப் பற்கள்

மூன்றரை வயது= இரண்டு ஜோடி வெட்டுப் பற்கள்

நான்கு வயது= மூன்றாவது ஜோடி வெட்டுப் பற்கள்

ஐந்து வயது= நான்காவது ஜோடி வெட்டுப் பற்கள்

அதன் பின்னர் பற்களின் தேய்மானத்தை வைத்து கால்நடைகளின் வயது கணக்கிடப்படுகிறது.

## மேற்கோள்கள்

பகுப்பு:கால்நடைகள்
பகுப்பு:மாடுகள்
போர்த்தலேசா

**ஃபோர்த்தலேசா** (Fortaleza, , *கோட்டை*) பிரேசிலின் வட கிழக்கு மண்டலத்தில் அமைந்துள்ள சியாரா மாநிலத்தின் தலைநகரமாகும். இதன் மக்கள்தொகை  ஏறத்தாழ  2.55 மில்லியனாக (பெருநகரப் பகுதியில்  3.6 மில்லியனுக்கும் கூடியதாக) கணக்கெடுக்கப்பட்டுள்ளது. பிரேசிலின் மிகப்பெரிய நகரங்களில் ஐந்தாவதாக விளங்குகிறது.     பரப்பளவில் அமைந்துள்ள இந்த நகரம் நாட்டின் மிக உயர்ந்த மக்களடர்த்தியைக் (ச. கிமீக்கு 8,001) கொண்டுள்ளது. நகரத்தின் வடக்கே அத்திலாந்திக்குப் பெருங்கடல் அமைந்துள்ளது. இந்த நகரத்தின் குடிகள் *போர்த்தெலேசியர்கள்* (Fortalezenses) என அழைக்கப்படுகின்றனர். சியாரா கூட்டரசுப் பல்கலைகழகத்திலிருந்து பட்டம் பெற்ற மருத்துவர் இராபெர்ட்டோ கிளாடியோ தற்போதைய மேயராக உள்ளார். 2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக போர்த்தலேசா விளங்குகிறது.

பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
மார்டி கிறாஸ்

**மார்டி கிறாஸ்** (*Mardi Gras*) எனப்படுவது திருநீற்றுப் புதனுக்கு முந்திய நாள் ஒரு கேளிக்கைப் பண்டிகை ஆகும். இந்த பிரான்சியச் சொல்லை ஆங்கிலத்தில் மொழி பெயர்த்தால் "பட் டியூஸ்டே" (*Fat Tuesday*) என ஆகும். அதாவது "பருத்த செவ்வாய்". இத்திருவிழா "மூன்று அரசர்கள் தினம்" அன்று ஆரம்பித்து திருநீற்றுப் புதனுக்கு முந்தைய தினம் முடிவடையும். இத்திருவிழாவை உண்ணா நோன்பு ஆரம்பிப்பதற்கு முன் அறுசுவை உணவு அருந்தி கொண்டாடுகின்றனர். இத்திருவிழாவில் தாங்கள் செய்த பாவங்கள் குறித்து பாவ மன்னிப்பு கேட்டும் பிரார்த்தனை செய்கின்றனர். இத்திருவிழாவில் கொண்டாட்டங்களைத் தவிர முக்கியமானவையாக கருதப்படுபவை; உண்ணா நோன்பு, மதம் சார்ந்த பழக்கவழக்கங்கள் மற்றும் செய்த தவறுகள் குறித்து வருந்துதல் என்பனவாகும்.

## மரபுகள்
இத்திருவிழாவின் முக்கிய மரபுகளாக முகமூடி அணிதல், வேடமிடுதல், சமுதாய மரபுகளை மாற்றி அமைத்தல், ஆடுதல், விளையாட்டுப் போட்டிகள், ஊர்வலங்கள் போன்றவையாகும். உண்மையில், கிறித்தவ மரபான பாவ மன்னிப்பு நாள் போல வெறும் ஒரு நாள் பண்டிகையாக இருந்த இவ்விழாவை ஐரோப்பிய மக்கள் அது இடம் பெறும் எல்லா நாட்களையும் மார்டி கிறாஸ் பண்டிகையை கொண்டாட ஆரம்பித்துவிட்டனர். சில அமெரிக்க நாடுகளில், இதை "மார்டி கிறாஸ் தினம்" என்று அழைக்கின்றனர். இது ஒவ்வொரு இடத்திலும் ஒவ்வொரு விதமாகக் கொண்டாடப்படுகின்றது. சிலர் மூன்று அரசர்கள் தினத்தில் ஆரம்பித்து 'பன்னிரண்டாவது இரவு' வரை கொண்டாடுகின்றனர். சிலர் திருநீற்றுப் புதனுக்கு முந்தைய மூன்று நாட்களில் மட்டும் கொண்டாடுகின்றனர்.

## பெல்ஜியம்
பெல்ஜியத்திலிள்ள "பின்ச்செ" எனும் ஊரில் 'மார்டி கிறாஸ்' பண்டிகை ஆண்டின் மிக முக்கிய நாளாகும். இந்நாளை 'பின்ச்செ திருவிழாவின்' சிகரம் என்றும் கூறலாம். சுமார் 1000 ஜில்லர்கள் (வேடமணிந்த ஆண்கள்) காலை 4 மணி முதல் சூரிய மறைவு வரையில் நடனம் ஆடிக்கொண்டிருப்பார்கள். நாள் முழுவதும் பாரம்பரிய பாடல்கள் ஒலித்துக் கொண்டிருக்கும். 2003 இல் பின்ச்செ திருவிழா யுனெஸ்கோ "மனித நேயம் ஓரல் மற்றும் அருவ பாரம்பரியத்தை பற்றிய மிக அருமையான படைப்பு" என்று அழைக்கப் பெற்றது.

## பிரேசில்
பிரேசிலிய விடுமுறைகளில் நடைபெறும் திருவிழாகளில் இத்திருவிழாவே மிகவும் முக்கியமானதாகும். இந்தத் திருவிழா பிரேசிலின் 70% சுற்றுப் பயணிகளைக் கவர்ந்து ஈர்க்கின்றது. ஒவ்வொரு பிரேசிலிய நகரத்திலும் ஒவ்வொரு முறையைக் கடைப்பிடித்தாலும், எல்லா நகரங்களிலும் பாரம்பரிய சாம்பா நடனம் ஆடப்படுகின்றது. பிரேசிலிலும் உலகத்திலும் மிகப் பெரிய பண்டிகையாகக் கொண்டாடப்படுவது ரியோ டி ஜெனேரியோவில் கொண்டாடப்படும் மார்டி கிறாஸ் பண்டிகையாகும். சுமார் 2 மில்லியன் மக்கள் கூட்டம் கூட்டமாக வந்து இப்பண்டிகையில் கலந்து கொள்வர். சல்வடோர் நகரத்திலும் மிகப் பெரிய திருவிழா கொண்டாட்டம் நடைபெறும்.

## ஜெர்மனி
ஜெர்மனியில் நடக்கும் 'மார்டி கிறாஸ்' பண்டிகையை "கார்னெவல்", "பாஸ்ட் நாச்ட்" என்று இடத்திற்கு தகுந்தாற் போன்று பலவாறு அழைக்கின்றனர். ஆனால் அப் பெயர்கள் எல்லாம் ஒரே பண்டிகையைத் தான் குறிக்கின்றன. இது திருநீற்றுப் புதனுக்கு முன்னால் வரும் திங்கட்கிழமையன்று இடம் பெறுகின்றது.

## இத்தாலி
இத்தாலியில் இப்பண்டிகையை "மார்டேடி கிறாஸ்ஸோ" (பருத்த செவ்வாய்) என்று கொண்டாடுகின்றனர். இதுதான் இங்கு முக்கியத் திருவிழா. இதற்கு முன்பு வரும் வியாழன் அன்று இப்பண்டிகை இங்கு தொடங்குகின்றது. அதை "ஜியோவேதி கிறாஸ்ஸோ" (பருத்த வியாழன்) என்று அழைக்கின்றனர். வெனிஸ், வியாரெஜ்ஜியோ, மற்றும் இவ்ரியா போன்ற இடங்களில் இப்பண்டிகை மிக விமரிசையாகக் கொண்டாடப்படுகின்றது.

## உசாத்துணை

பகுப்பு:சிறப்பு நாட்கள்
பகுப்பு:பெப்ரவரி சிறப்பு நாட்கள்
ஒளிசார் வானியல்

**ஒளிசார் வானியல்** கண்ணுக்குப் புலப்படுகின்றவையும் (அண்ணளவாக 400 - 800&nbsp;nm)அவற்றுக்குச் சற்று வெளியே உள்ளவையுமான அலைநீளங்களுடன் கூடிய ஒளியைக் கண்டறியவும், பகுப்பாய்வு செய்யவும் பயன்படும் நுட்பங்களோடு தொடர்பானது. இது மிகவும் பழமை வாய்ந்த வானியல் முறைமை ஆகும்.
மின்னணுப் படமாக்கிகள், நிறமாலை வரைவிகள் போன்றவற்றுடன் கூடிய தொலைநோக்கியே இதற்குப் பயன்படும் பொதுவான கருவிகள் ஆகும்.

மிகப் பழைய வானியல் முறை இதுவே. முற்காலத்தில், கண்ணால் பார்ப்பவற்றைக் கையால் வரைந்து பதிவு செய்தனர். 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் பெரும்பாலான காலம் முழுவதும் விம்பங்களைப் பதிவு செய்வதற்கு ஒளிப்படக் கருவிகளைப் பயன்படுத்தினர்.

## மேற்கோள்கள்


பகுப்பு:காட்சிப்பதிவு வானியல்
புறவூதா வானியல்

புறஊதா வானியல் அண்ணளவாக 100 - 3200 Å (10 - 320&nbsp;nm) அலைநீளம் கொண்ட கதிர்களை கண்டறிந்து கூர்ந்தாய்வது பற்றியது  . இத்தகைய அலைநீளங்களில் அமைந்த கதிர்களை வளிமண்டலம் உறிஞ்சி விடுவதனால் இவற்றுக்கான நோக்கங்கள் மேல் வளிமண்டலத்தில் அல்லது விண்வெளியிலேயே இருக்கவேண்டும். புறஊதா வானியல், வெப்பக் கதிர்வீச்சுக்களை ஆய்வு செய்வதற்கும், இந்த அலைநீளத்தில் பிரகாசமாகத் தெரியும் சூடான நீல விண்மீன்களில் இருந்து வரும் கதிர்வீச்சுக்களை ஆராய்வதற்கும் மிகவும் உகந்தது. இது, பல புறஊதாக் கதிர் ஆய்வுகளுக்கு உட்படுகின்ற பிற விண்மீன் பேரடைகளில் இருக்கும் நீல விண் மீன்களையும் உள்ளடக்கும்.

## மேற்கோள்கள்


பகுப்பு:வானியல்
பகுப்பு:வானியல் துணைப் பிரிவுகள்
சூரிய வானியல்

**சூரிய வானியல்** என்பது சூரியனைப்பற்றி கற்பதாகும். இது நாம் வாழும் புவிக்கு மிக அருகில் உள்ள  விண்மீன் ஆகும். சூரிய வானியலைக் கற்பதன் மூலம் சூரியனைப் போன்ற மற்றைய விண்மீன்களின் தொழிற்பாடு உருவாக்கம் போன்ற பல்வேறு விடயங்களை அறிந்து கொள்ளலாம். அத்தோடு மக்கள் சூரிய வானியலைக் கற்பதால் அணுக்கரு இணைவு எவ்வாறு செயற்படுகின்றது என்பதை தெளிவாக அறிந்து கொள்ளலாம்.

பகுப்பு:சூரியன்
பகுப்பு:வானியல்
அகச்சிவப்பு வானியல்

**அகச்சிவப்பு வானியல்** சிவப்பு ஒளியிலும் கூடிய அலைநீளம் கொண்ட அகச் சிவப்புக் கதிர்களைக் கண்டறிவது தொடர்பானது. கண்ணுக்குப் புலனாகக் கூடிய அலைநீளங்களுக்கு அண்மையாக உள்ள அலைநீளங்களோடு கூடிய கதிர்களைத் தவிர, பெரும்பான்மையான அகச் சிவப்புக் கதிர்கள் வளிமண்டலத்தினால் உறிஞ்சப்படுகின்றன. வளிமண்டலமும் குறிப்பிடத்தக்க அளவில் அகச்சிவப்புக் கதிர்வீச்சை வெளிவிடுகின்றது. இதனால், அகச்சிவப்புக் நோக்கிகள் உயரமானதும் உலர்வானதுமான இடத்தில் அல்லது வளிமண்டலத்துக்கு வெளியே விண்வெளியில் இருத்தல் வேண்டும். அகச்சிவப்புக் கதிர்கள் கண்ணுக்குப் புலனாகும் ஒளியை வெளிவிட முடியாத அளவுக்குக் குளிர்ச்சியான பொருள்களை ஆராய்வதற்கு உதவுகின்றன. அகச்சிவப்புக் கதிர்களின் கூடிய அலைநீளம், அவை காணக்கூடிய ஒளியைத் தடுத்துவிடக் கூடிய முகில்களையும், தூசிப் படலங்களையும் ஊடுருவக் கூடியன ஆதலால், மூலக்கூற்று முகில்களுக்குள் இருக்கும் இளம் விண்மீன்கள் அல்லது கலக்சிகளின் மையப்பகுதிகளில் இருக்கும் விண்மீன்களை ஆய்வு செய்ய உதவுகிறது.

அகச் சிவப்புக் கதிர்களைப் பெற்றுக்கொள்வதற்கு ஏற்றதாக்கப்பட்ட தொலைநோக்கிகளே இதற்குப் பயன்படும் முக்கிய கருவிகளாகும். வளிமண்டலத்தில் ஏற்படும் மின்காந்த இடையீடுகளைத் தவிர்ப்பதற்காக விண்வெளித் தொலை நோக்கிகளும் இதற்குப் பயன்படுத்தப்படுகின்றன.

## மேற்கோள்கள்


பகுப்பு:வானியல்
பகுப்பு:காட்சிப்பதிவு வானியல்
பைரேட்ஸ் ஆஃப் தி கரிபியன் (திரைப்படத் தொடர்)

**பைரேட்ஸ் ஆஃப் தி கரிபியன்** (Pirates of the Caribbean (film series))ஒரு கனவுருப் புனைவான சாகசத் திரைப்படத் தொடர்.  இத் தொடரில், இன்று வரை நான்கு திரைப்படங்கள் வெளியாகி உள்ளன. திரைப்படங்கள் மட்டுமல்லாமல், கேளிக்கைப் பூங்கா ஈர்ப்புகள், நாவல்கள், நிகழ்பட விளையாட்டுகள் என பல அம்சங்களில் வெளியாகி உள்ளது இக் கடற் கொள்ளையர்களின் கதை. 1967இல் வால்ட் டிஸ்னியின் மேற்பார்வையில் கடைசியாக அமைக்கப்பட்ட கேளிக்கை அரங்கு நிகழ்ச்சி தான் பைரேட்ஸ் ஆஃப் தி கரிபியன் படத்தின் அடிப்படை. நாட்டுப்புற கதைகளின் அடிப்படையில் தோன்றிய கடற்கொள்ளையர்கள் கதைகளே "பைரேட்ஸ் ஆஃப் தி கரிபியனை"த் தோற்றுவித்தது.

## திரைப்படங்கள்

## மேற்கோள்கள்

பகுப்பு:தொடர் திரைப்படங்கள்
பகுப்பு:ஆங்கிலத் திரைப்படங்கள்
ரெயிசு மாகோசுக் கோட்டை

**ரெயிசு மாகோசுக் கோட்டை** மாண்டோவி ஆற்றின் வடக்குக்கரையில், தலைநகரமான பஞ்சிம்முக்கு எதிர்ப்பக்கத்தில் இவ்வூர் உள்ளது. மாண்டோவி ஆற்றின் கழிமுகத்தின் மிக ஒடுக்கமான பகுதியில் நீட்டிக்கொண்டிருக்கும் நிலத்துMடில் அமைந்துள்ள ரெயிசு மாகோசுக் கோட்டை 1551 ஆம் ஆண்டில் கட்டப்பட்டது. உறுதியான செம்புரைக் கல்லால் கட்டப்பட்ட இக்கோட்டையின் சுற்றுமதில் ஆங்காங்கே சிறு போர்த்துக்கேயப் பாணிக் கோபுர அமைப்புகள் காணப்படுகின்றன. இதன் பின்னர் பல தடவைகள் விரிவாக்கப்பட்ட இக்கோட்டை 1707ல் மீளமைக்கப்பட்டது.

முன்னர் இக்கோட்டை, வைசுராய்களுக்கும், புதிதாக வரும் அல்லது லிசுபனுக்குச் செல்லும் வழியில் இங்கு தங்கும் முக்கிய அலுவலர்களுக்கும் இது தங்கும் இடமாக இருந்துள்ளது. 18 ஆம் நூற்றாண்டின் தொடக்கத்தில், இந்து மராட்டாக்களுக்கு எதிரான போர்களில் இது முக்கியமான பங்கு வகித்தது. மராட்டாக்களால் இக்கோட்டையை ஒருபோதும் கைப்பற்ற முடிந்ததில்லை. பின்னர் இது ஒரு சிறைச்சாலையாகவும் பயன்பட்டது.

## குறிப்புகள்

பகுப்பு:கோவா கோட்டைகள்
ருக்மிணி விஜயகுமார்

**ருக்மணி விஜயகுமார்** இந்திய பரதநாட்டிய நடனமாடுபவரும், நடிகையும் ஆவார். இந்தியாவின் கருநாடக மாநிலத்தில் உள்ள பெங்களூருவில் பிறந்தவர்,

பாரதிராஜாவின் பொம்மலாட்டம் திரைப்படத்தில் நடித்தார். ஆனந்த தாண்டவம், கோச்சடையான் ஆகிய தமிழ்த் திரைப்படங்களில் நடித்துள்ளார். இவர் நடித்த பஜரங்கி என்ற கன்னடத் திரைப்படம் தயாரிப்பு நிலையில் உள்ளது.

## படங்கள்

## ஆதாரம்

## வெளி இணைப்பு
*Official website
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:பரதநாட்டியக் கலைஞர்கள்
பகுப்பு:கன்னடத் திரைப்பட நடிகைகள்
பகுப்பு:இந்தியப் பாரம்பரிய பெண் நடனக் கலைஞர்கள்
மரியாத ராமண்ணா

**மரியாத ராமண்ணா** 2010ல் வெளிவந்த தெலுங்குத் திரைப்படமாகும். இதினை எஸ். எஸ். ராஜமௌலி இயக்கியிருந்தார். சுனில் மற்றும் சலோனி அஸ்வினி முக்கிய கதாப்பாத்திரத்தில் நடித்திருந்தனர். ரவிதேஜா மிதிவண்டிக்கு குரல் கொடுத்திருந்தார்.

## நடிகர்கள்
* சுனில் வர்மா ... 
* சலோனி அஸ்வினி ... அபர்ணா
* நாகிநீடு ... ரமிநீடு
* சப்ரித் ரெட்டி
* வேனுகோபால்... பாய்ரெட்டி
* ரவி தேஜா ... மிதிவண்டி பேச்சு
* சுப்ராய சர்மா
* ராவ் ரமேஷ்

## ஆதாரம்


## வெளி இணைப்புகள்
* 

பகுப்பு:2010 தெலுங்குத் திரைப்படங்கள்
பகுப்பு:இராஜமௌலி இயக்கிய திரைப்படங்கள்
பகுப்பு:இந்தியத் தெலுங்குத் திரைப்படங்கள்
47 ரோனின்

**47 ரோனின்** 2013ம் ஆண்டு திரைக்கு வந்த ஆங்கிலம், ஜப்பானிய மொழிகளில் எடுக்கப்பட்ட கற்பனை அதிரடித் திரைப்படம். ஜப்பானில் நடந்த உண்மை சம்பவத்தோடு கற்பனையையும் கலந்து பதினெட்டாம் நூற்றாண்டு காலகட்டத்தில் நிகழும்படியாக இந்தத் திரைப்படத்தை கார்ல் ரின்ஸ்ச் என்ற புது இயக்குநர் இயக்கியுள்ளார். இலன் கேரி இசையில் ஜோன் மேதிசன் ஒளிப்பதிவில் 200 மில்லியன் டாலர் செலவில் உருவான பிரமாண்டமான அதிரடித் திரைப்படம் ஆகும்.

## நடிகர்கள்
* கேயானு ரீவ்ஸ்
* கோ சிபாஸ்கி

## தமிழில்
47 ரோனின் திரைப்படம் தமிழில் **47 சாகச வீரர்கள்** என்ற பெயரில் மொழி மாற்றம் செய்யப்பட்டு வெளியானது.

## விமர்சனம்
* 47 ரோனின் – திரைவிமர்சனம்

## வெளி இணைப்புகள்
*  
* 
* 
* 
* 

## மேற்கோள்கள்

பகுப்பு:2013 ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சப்பானிய மொழித் திரைப்படங்கள்
பகுப்பு:அமெரிக்க கற்பனை திரைப்படங்கள்
கே. விஸ்வநாத்

**கே. விஸ்வநாத்** (*K. Viswanath*; 19 பெப்ரவரி 1930 – 2 பெப்ரவரி 2023) இந்தியத் திரைத்துறை நடிகரும், இயக்குநரும் ஆவார். இவர் தெலுங்குத் திரைப்படத்துறையில் எண்ணற்ற படங்களை இயக்கியும் நடித்தார். அத்துடன் தமிழ், இந்தி, மலையாளம் ஆகிய மொழித் திரைப்படங்களிலும் நடித்தார். இவர் இயக்கிய படமான சங்கராபரணம்(1979),  சலங்கை ஒலி (1983), சிப்பிக்குள் முத்து (1985) ஆகியவை '100 சிறந்த திரைப்படங்கள்' பட்டியலில் இடம் பெற்றுள்ளன.

தமிழ், தெலுங்கு மற்றும் இந்தித் திரைப்படத் துறையில் கே. விஸ்வநாத் ஆற்றிய பணிகளைப் பாராட்டி தாதாசாகெப் பால்கே விருது (2016) வழங்கப்பட்டது.

## திரைப்பட வரலாறு

### தெலுங்கு
* சங்கராபரணம், 1979
* சாகர சங்கமம்

### தமிழ்
* சலங்கை ஒலி, 1983
* சிப்பிக்குள் முத்து, 1985
* குருதிப்புனல்
* முகவரி
* பாசவலை, 1995
* ராஜபாட்டை
* சிங்கம் 2
* யாரடி நீ மோகினி
* உத்தம வில்லன், 2015
* லிங்கா

## மேற்கோள்கள்

## வெளி இணைப்புகள்
*

பகுப்பு:1930 பிறப்புகள்
பகுப்பு:2023 இறப்புகள்
பகுப்பு:தெலுங்கு மக்கள்
பகுப்பு:குண்டூர் மாவட்ட நபர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட இயக்குநர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தேசிய திரைப்பட விருது வென்றவர்கள்
பகுப்பு:நந்தி விருதுகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தாதாசாகெப் பால்கே விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
சரண்யா மோகன்

**சரண்யா மோகன்** (பிறப்பு பிப்ரவரி19, 1989) இந்தியத் திரைப்பட நடிகையாவார். இவர் அதிகமாக மலையாள மற்றும் தமிழ்த் திரைப்படங்களில் நடித்துள்ளார். *[[யாரடி நீ மோகினி (திரைப்படம்)|யாரடி நீ மோகினி]]* மற்றும் *[[வெண்ணிலா கபடிகுழு]]* ஆகிய திரைப்படங்களின் மூலம் நன்கு அறியப்படும் நபரானார்.

## வாழ்க்கை
சரண்யா கேரள மாநிலத்தில் ஆலப்புழா எனும் இடத்தில் பிறந்தவர். பாலக்காட்டு மோகனின்  முதல் மகளாவார் இவரின் இளைய சகோதரியின் பெயர் சுகன்யா.

## திரைப்பட வரலாறு

## ஆதாரம்

## வெளி இணைப்புகள்
* 
* 

பகுப்பு:தமிழ்த் திரைப்பட நடிகைகள்
பகுப்பு:மலையாள மக்கள்
பகுப்பு:கேரள நடிகர்கள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
பாவ மன்னிப்பு (தொலைக்காட்சி தொடர்)

**பாவ மன்னிப்பு** என்பது ஜீ தமிழ் தொலைக்காட்சியில் 10 பெப்ரவரி 2014 ஆம் ஆண்டு முதல் திங்கள் முதல் வெள்ளி வரை இரவு 7:30 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும்.

இந்த தொடரை  சிவாஜி புரொடக்சன்சு என்ற நிறுவனம் தயாரிக்க, கா. பாரதி என்பவர் இயக்கத்தில் சந்தோஷி, அச்சம் இல்லை கோபி, சாய் ராம், சுபத்ரா, நித்யா, ரேவதி சங்கரன், சோபனா போன்ற பலர் நடித்துள்ளனர். இந்தத் தொடர் 11 ஏப்ரல் 2014 அன்று 45 அத்தியாயங்களுடன் நிறைவு பெற்றது.

## மேற்கோள்கள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ஜித்தன் ரமேஷ்

**ஜித்தன் ரமேஷ்** என்று அழைக்கப்படும் **ரமேஷ் சௌத்ரி** (23 அக்டோபர் 1982) என்பவர் தமிழ்நாட்டை சேர்ந்த திரைப்பட நடிகர் மற்றும் தயாரிப்பாளர் ஆவார். இவர் 2005 ஆம் ஆண்டு முதல் தமிழ்த் திரைப்படத்துறை மற்றும் தெலுங்குத் திரைப்படத்துறைகளில் பணியாற்றி வருகின்றார். இவர் பிரபல தயாரிப்பாளரான ஆர். பி. சௌத்ரியின் மகனும், நடிகர் ஜீவாவின் அண்ணனும் ஆவார். இவர் 2006 ஆம் ஆண்டு வெளியான ஜித்தன் என்ற படத்தில் நாயகனாக நடித்தார். பின்னர் 2011 ஆம் ஆண்டு வெளியான வானம் திரைப்படத்தின் மூலம் தயாரிப்பாளரானார்.

## தனிப்பட்ட வாழ்க்கை
இவர் பிரபல தயாரிப்பாளரான ஆர். பி. சௌத்ரியின் மகனும், நடிகர் ஜீவாவின் அண்ணனும் ஆவார். இவரின் தந்தை ஆர். பி. சௌத்ரி  என்பவர் மார்வாரி மொழி பேசும் ராஜஸ்தானி குடும்பத்தைச் சேர்ந்தவர். சௌத்ரி சென்னையில் பிறந்த மார்வாரி பாரம்பரியத்தைச் சேர்ந்த இந்து ஆவார். இவரது தாய் 'மஹாபீன்' சென்னையைச் சேர்ந்த ஒரு தமிழ் முஸ்லீம் ஆவார். அவரது தாயார் ஒரு முஸ்லீம் என்றாலும், ரமேஷ் தனது உடன்பிறப்புகளுடன் இந்து மதத்தை பின்பற்றுகிறார்.

இவர் சென்னை ராயப்பேட்டையில் உள்ள கில் ஆதர்ஷ் மெட்ரிகுலேஷன் மேல்நிலைப்பள்ளியில் கல்வி பயின்றார். பிறகு தனது வணிக நிர்வாக பட்டத்தை டி.ஜி. வைஷ்ணவ் கல்லூரியில் பெற்றார். பிப்ரவரி 2006 இல் ஷில்பா என்பவர் திருமணம் முடித்து 2007 ஆம் ஆண்டு இருவருக்கும் தோஷ்னா என்ற மகள் பிறந்தது.

## திரைப்படம்
### நடிகராக

## தொலைக்காட்சி

## மேற்கோள்கள்

## வெளி இணைப்பு
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:பிக் பாஸ் தமிழ் போட்டியாளர்கள்
பிள்ளையார் தெரு கடைசி வீடு

***பிள்ளையார் தெரு கடைசி வீடு*** 2011ல் வெளிவந்த காதல் நகைச்சுவைத் திரைப்படமாகும். இதனை திருமலை கிசோர் இயக்கியிருந்தார். ஜித்தன் ரமேஷ், சஞ்சிதா படுகோனே முக்கிய கதாப்பாத்திரத்தில் நடித்திருந்தனர்.

## நடிகர்கள்
* ஜித்தன் ரமேஷ் - கணேஷ்
* சஞ்சிதா படுகோனே - சந்தியா
* சுகாசினி -வாலி
* ஜெயப்பிரகாசு
* பிரகாஷ் ராஜ்
* சூரி
* இளவரசு
* ஸ்வாமிநாதன்
* போஸ் வெங்கட் -துரை

## ஆதாரம்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
கலச்சுவர்

**கலச்சுவர்** (*cell wall*) என்பது சில வகைக் கலங்களைச் சூழக் காணப்படும் நெகிழ்வான, ஓரளவு கடினமான (சாதாரண கருங்கல் போன்றவற்றுடன் ஒப்பிடக் கூடாது) படை ஆகும். இது கலங்களைச் சூழ இருக்கும் கலமென்சவ்வுக்கு வெளியே காணப்படுகின்றது. இது காணப்படும் கலங்களில் அமுக்கத் தடுப்பியாகத் தொழிற்படுகின்றது. கலம் அதிக நீரினை உறிஞ்சி வீங்கி வெடித்தலை கலச்சுவர் தடுக்கின்றது. தாவரங்கள், பக்டீரியாக்கள், அல்காக்கள், பூஞ்சைகள் மற்றும் சில வகை ஆர்க்கியாக்களின் கலங்களைச் சூழ கலச்சுவர் காணப்படுகின்றது. விலங்கு மற்றும் புரட்டோசோவா கலங்களைச் சூழ கலச்சுவர் காணப்படுவதில்லை. கலச்சுவர் கலத்தின் உயிரற்ற பகுதியென்றாலும், அது காணப்படும் கலத்தின் நிலவுகையில் முக்கிய பங்கை வகிக்கின்றது. கலச்சுவரை ஆக்கும் பதார்த்தம் இனத்துக்கு இனமும் கலத்துக்குக் கல்மும் வேறுபடும். பொதுவாக தாவரங்களில் கலச்சுவரின் பிரதான கூறு செல்லுலோசு ஆகும். பூஞ்சைகளின் கலச்சுவர் கைட்டினால் ஆக்கப்படிருக்கும். பக்டீரியாக்களின் கலச்சுவர் பெப்டிடோகிளைக்கன் மூலம் ஆக்கப்பட்டிருக்கும்.

## வெளி இணைப்புகள்
* Cell wall ultrastructure
* The Cell Wall 

## மேற்கோள்கள்


பகுப்பு:தாவர உடலியங்கியல்
சலோனி அஸ்வினி

**சலோனி அஸ்வினி** (பிறப்பு ஜூன் 1, 1977 ) இந்திய திரைப்படத்துறை நடிகையும், வடிவழகியும் ஆவார். இவருடைய இயற்பெயர் வந்தனா அஸ்வினி என்பதாகும். கல்லூரி படிப்பிற்கு பிறகு பல்வேறு தொலைக்காட்சி விளம்பரங்களில் வடிவழகியாக நடித்திருந்தார். இந்தியில் *தில் பர்தேசி ஹோ காயா* என்ற படத்தில் 2003 இல் நடித்தார். இவருக்கு எஸ்.எஸ் ராஜமௌலி இயக்கிய *மரியாத ராமண்ணா* திரைப்படம் புகழ்பெற்றுத் தந்தது.

## திரைப்படங்கள்

## ஆதாரம்

## வெளி இணைப்பு
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:1979 பிறப்புகள்
ஜெயப்பிரகாசு

**ஜெயப்பிரகாசு** இந்திய நடிகரும், தயாரிப்பாளரும் ஆவார். இவர் தமிழ், தெலுங்குத் திரைப்படங்களில் பணியாற்றுகிறார். இவர் 2000 களின் முற்பகுதியில் தயாரிப்பாளராகத் திரைப்படத் தொழிலில் இறங்கினார். இவரது ஜி.ஜே சினிமா பதாகையில் பல படங்களைத் தயாரித்தார். பின்னர் சேரனின் 2007 திரைப்படமான மாயக்கண்ணடி மூலம் நடிகராக மாறினார். அதைத் தொடர்ந்து, பலவிதமான துணை வேடங்களில் நடித்து, குணச்சித்திர நடிகராக பெயர் பெற்றார். பசங்க (2009), நாடோடிகள் (2009), நான் மகான் அல்ல (2010), யுத்தம் செய் (2011), மங்காத்தா (2011), மூடர் கூடம் (2013), பண்ணையாரும் பத்மினியும் (2014) ஆகிய படங்கள் இவரது குறிப்பிடத்தக்க நடிப்புக்காக பெயர்பெற்றவையாகும்.

## திரைப்படம்
### நடிகராக

### தயாரிப்பாளராக

## மேற்கோள்கள்

## வெளி இணைப்பு
* 

பகுப்பு:இந்திய நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:வாழும் மக்கள்
பகுப்பு:மராத்தியர்கள்
பகுப்பு:1962 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
மெக்சிக்கோ தேசிய காற்பந்து அணி

**மெக்சிக்கோ தேசிய காற்பந்து அணி** பன்னாட்டு காற்பந்தாட்டங்களில் மெக்சிக்கோவின் சார்பாக விளையாடும் தேசிய அணியாகும். இதனை மெக்சிக்கோவில் காற்பந்தாட்டங்களை ஒழுங்குபடுத்தும் மெக்சிக்கோ காற்பந்துக் கூட்டமைப்பு (FMF) நிர்வகிக்கிறது. மெக்சிக்கோ அணியின் தாயக விளையாட்டரங்கமாக எசுடேடியோ அசுடெக்கா  உள்ளது. தலைமைப் பயிற்றுனராக மிகுயில் எர்ரெரா பணியாற்றுகிறார். பிஃபா உலகத் தரவரிசையில் தற்போது 20வது இடத்தில் உள்ளது. உலக காற்பந்து எலோ தரவரிசையில்  22வதாக உள்ளது.

மெக்சிக்கோ பதினான்கு உலகக்கோப்பைகளில் தகுதிபெற்றுள்ளது; 1994ஆம் ஆண்டிலிருந்து தொடர்ந்து தகுதிபெற்று வந்துள்ளது. மெக்சிக்கோ முதல் உலகக்கோப்பையின்  சூலை 13, 1930 அன்று ஆடப்பட்ட  முதல் ஆட்டத்திலேயே பிரான்சுடன் விளையாடியுள்ளது.  இந்த அணியின் சிறந்த வெளிப்பாடாக மெக்சிக்கோவில் நடத்தப்பட்ட இரு உலகக்கோப்பைகளிலும், 1970, 1980, காலிறுதிக்கு முன்னேறியுள்ளது.

வட, மத்திய அமெரிக்க மற்றும் கரீபியன் கால்பந்துக் கூட்டமைப்பு மண்டலத்தின் வரலாற்றில் மிகவும் சிறந்த தேசிய அணியாக  விளங்குகிறது. இந்த மண்டலத்திலிருந்து ஃபிஃபா அங்கீகரித்த கோப்பை ஒன்றை வென்ற ஒரே அணியாக மெக்சிக்கோ விளங்குகிறது.   பிபா கூட்டமைப்புக்களின் கோப்பைப் போட்டியில் ஒருமுறையும்  வட, மத்திய அமெரிக்க மற்றும் கரீபியன் கால்பந்துக் கூட்டமைப்பு போட்டிகளில் ஒன்பது முறையும் வென்றுள்ளது.

மெக்சிக்கோ  வட, மத்திய அமெரிக்க மற்றும் கரீபியன் கால்பந்துக் கூட்டமைப்பில் இருந்தாலும்  கோபா அமெரிக்காவில் விளையாட அழைக்கப்படுகிறது. இந்தப் போட்டிகளில் இருமுறை  இரண்டாமிடத்திற்கும் மூன்று முறை மூன்றாமிடத்திற்கும் பதக்கம் வென்றுள்ளது.

## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:மெக்சிக்கோவில் விளையாட்டு
வடமொழி

**வடமொழி** என்பது பிராகிருதத் (Prakrits) திரிபுகளாகிய வடபுல இயல் மொழிகளாகிய அவப்பிரஞ்சனங்களுக்கு (Apabhramsa) கொடுக்கப்பட்ட பொதுப்பெயர். பிராகிருதம் பாகதம் எனவும், சமற்கிருதம் சங்கதம் என்றும் வேறுபடுத்தி காட்டப்பட்டுள்ளன. என்றும் தமிழகத்திற்கு வடக்கில் இவை பேசப்பட்டதால் அவப்பிரஞ்சனங்களை வடமொழி என்று தமிழில் பொதுவாகக் குறித்தனர். தொல்காப்பிய உரை ஆசிரியர்களுள் ஒருவரான தெய்வச்சிலையார் தொல்காப்பியத்தில் குறிக்கப்படும் வடசொல்லுக்கு உரை எழுதுகையில் பாகத மொழிகளை வடசொல்லுக்குரிய மொழிகள் என வலியுறுத்துகிறார். இன்னும் சில ஆய்வாளர்கள் தொல்காப்பியம் கூறும் வடசொல் என்பது பாகத மொழிகளையே குறிக்கும் எனவும் கூறியுள்ளனர்.

தொல்காப்பிய உரையாசிரியர்களில் மற்றொருவரான இளம்பூரணரும், நன்னூல் உரையாசிரியர்களும் தமிழ் பேசப்பட்ட நிலத்தை அடிப்படையாக அமைத்துப் பாகுபடுத்தப்பட்டுள்ள நான்கு வகைப்பட்ட சொற்களில் ஒன்றான *[[வடசொல்]]லுக்கு* இலக்கணம் கூறும்போது *ஆரிய மொழி* என்றும், அதனைக் குறிக்கும் மற்றொரு சொல்லாக *வடமொழி* என்றும் குறிப்பிட்டு விளக்கம் கண்டுள்ளனர். ஆரியர் பேசிய மொழி *ஆரியம்*. அதன் சொல் தமிழில் கலக்கும்போது அந்தச் சொல் தமிழருக்கு **வடமொழி**. ஆரியம் பேசும் மக்களுக்கு அவர்கள் குறியீட்டின்படி *சமசுகிருதம்*. ஆரியம் என்றாலோ, வடமொழி என்றாலோ அது பாணினி இலக்கணம் எழுதிய சமற்கிருதத்தைக் குறிக்காது. அவருக்கு முன்பு ஆரியர்களால் பேசப்பட்டதும், 'ஐந்திரம்' முதலான இலக்கண நூல்களைக் கொண்டிருந்ததுமான வேத கால மொழியை உணர்த்தும்.

## வேறுபாடு
* வேத மொழி - வேதகாலம் என ஆய்வாளர்களால் சொல்லப்படும் காலத்தில் பேசப்பட்டதாகக் கருதப்படும் மொழி.
* ஆரியம் - ஆரியரால் பேசப்பட்ட வேதகால மொழி.
* சமற்கிருதம் - வேத மொழியாகிய ஆரியமொழியின் வளர்ச்சிப் பாதையில் இலக்கணம் உருவாகி வளர்ந்த மொழி.
* வடமொழி - தமிழ் எழுத்துகளின் ஆக்கம் பெற்றுத் தமிழில் கலந்துள்ள சங்ககால வட இந்திய மொழிகளின் சொற்கள்.

## அடிக்குறிப்புகள்

பகுப்பு:மொழியியல்
பகுப்பு:தமிழ் இலக்கியப் போக்குகள்
ஒப்பிலாமணிப் புலவர்

**ஒப்பிலாமணிப் புலவர்** என்னும் புலவர் பாடியனவாக 27 பாடல்கள் புறத்திரட்டு நூலில் உள்ளன. அவற்றில் ஒன்று ஆசிரியப்பா. மற்றொன்று விருத்தம். ஏனையவை வெண்பாக்கள். இப் புலவர் ஊர் ஊராகச் சென்று அவ்வூரில் குடிகொண்டுள்ள இறைவனைப் போற்றிச் சுவை ததும்பும் பாடல்களைப் பாடியுள்ளார். இவரது பாடல்களின் நடை இவரைப் 18 ஆம் நூற்றாண்டுப் புலவர் எனக் கொள்ள வைக்கிறது.

ஒப்பிலாமணிப் புலவர் குமணனைப் பாடியதாக இரண்டு பாடல்கள் காட்டப்படுகின்றன.

1
:ஆடெரி படர்ந்த கோடுயர் அடுப்பில்
:ஆம்பி பூப்பத் தீம்பசி உழல
:இல்லி தூர்ந்த பொல்லா வறுமுலை
:சுவைதொறும் சுவை தொறும் பால் காணாமல்
:குழவி தாய் முகம் நோக்க யாமும்
:நின் முகம் நோக்கி வந்தனம் குமணா
2
:அந்த நாள் வந்திலை அருந்தமிழ்ப் புலவோய்
:இந்த நாள் வந்து நீ நொந்து எனை அடைந்தாய்
:தலைதனைக் கொடு போய்த் தம்பி கைக் கொடுத்து அதன்
:விலைதனைப் பெற்று உன் வெறுமை நோய் களையே

இந்தப் பாடல்கள் புறநானூற்றுப் பாடல்களைத் தழுவி எழுதப்பட்டவை.

இந்தப் புலவர் பாடியராக அகப்பொருள் பாடல் ஒன்றும் உள்ளது.
:அரவம் கரந்ததோ  அச்சுமரம் இற்றுப்
:புரவி கயிறுருவிப் போச்சோ - இரவிதான் செத்தானோ
:இல்லையோ தீ வினையோ பாங்கி எனக்கு
:எத்தால் விடியும் இரா.

**இவரால் பாடப்பட்ட நூல்** சிவரகசியம் எனவும் தெரியவருகிறது.
## அடிக்குறிப்பு

பகுப்பு:18 ஆம் நூற்றாண்டுத் தமிழ் நூல்கள்
பகுப்பு:தமிழ்ப் புலவர்கள்
சத்ய நாடெல்லா

**சத்ய நாதெல்லா** மைக்ரோசாப்ட் நிறுவனத்தின் முதன்மை செயல் அதிகாரி ஆவார். ஸ்டீவ் பால்மரை தொடர்ந்து அவரது நியமனம் பெப்ரவரி 4, 2014 அன்று, மைக்ரோசாப்டால் அறிவிக்கப்பட்டது. முன்னதாக இவர் மைக்ரோசாப்ட் நிறுவனத்தின் கணிமை இயக்குதளங்களையும், உருவாக்குநருக்கான கருவிகளையும், மேகக் கணிமை போன்றவற்றை உருவாக்கி நடத்தியுள்ளார்.

## சொந்த வாழ்க்கை
ஐதராபாத்தில் பிறந்த சத்ய நாடெல்லா, மணிப்பால் பல்கலைக்கழகத்தில் மின்னணுவியல் மற்றும் தொலைத்தொடர்புப் பொறியியலில் இளங்கலை பட்டம் பெற்றார். முன்னதாக ஐதராபாத்தின் பேகம்பட் பகுதியில் உள்ள ஐதராபாத்து பொதுப் பள்ளியில் பயின்றார். விஸ்கான்சின் பல்கலைகழகத்தின் மில்வாக்கி வளாகத்தில், கணினி அறிவியல் துறையில் பட்டமேற்படிப்பு முடித்தார். பின்னர் அவர் சிக்காகோ பல்கலைக்கழகத்தில் உள்ள பூத் வணிக மேலாண்மைப் பள்ளியில் முதுகலை பட்டம் பெற்றுள்ளார். இவருக்கு திருமணமாகி 3 குழந்தைகள் உள்ளனர். முன்னதாக நாடெல்லா தற்போது ஆரக்கிள் நிறுவனத்தின் அங்கமாக உள்ள சன் மைக்ரோசிஸ்டம்சில் வேலை பார்த்துள்ளார். இவர் 1992ஆம் ஆண்டு மைக்ரோசாப்ட் நிறுவனத்தில் சேர்ந்தார்.

## மைக்ரோசாப்ட் நிறுவனத்தில் இவரது பங்கு
மைக்ரோசாப்ட் நிறுவனத்தில்  நீண்ட காலம் பணியாற்றியுள்ள அவர் 'பிங்' தேடுபொறி (Bing) திட்டத்தில் ஒரு முக்கிய பொறுப்பு வகித்து அது வளர உதவியுள்ளார். தகவல்தளம், விண்டோஸ் சர்வர் மற்றும் உருவாக்குனர் கருவிகள் போன்ற மைக்ரோசாப்ட்டின் மிக பிரபலமான தொழில்நுட்பங்களில் சிலவற்றை மேகக்கணிமையின் பயன்பாட்டுக்கு கொண்டுவந்துள்ளார். மேகக்கணிமை வெளியிடான மைக்ரோசாப்ட் ஆபிஸ் 365ல் பங்காற்றியுள்ளார்.

## விருது
* பத்மபூசண் விருது (2022)

## மேற்கோள்கள்


## வெளியிணைப்புகள்
* Satya Nadella is new Microsoft CEO
* Nadella, Cricket, and Microsoft
* ‘Nadella was a quiet and reserved student’

பகுப்பு:மைக்ரோசாப்ட்
பகுப்பு:இந்திய அமெரிக்கர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:பிரவாசி பாரதீய சம்மான் விருது பெற்றவர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:பத்ம பூசண் விருது பெற்றவர்கள்